CELEX: 22013D0111(01)
Language: bg
Date: 2013-06-14 00:00:00
Title: Решение на Съвместния комитет на ЕИП № 111/2013 от 14 юни 2013 година за изменение на приложение II (Технически наредби, стандарти, изпитвания и сертифициране) към Споразумението за ЕИП

28.11.2013   
            
            
               BG
            
            
               Официален вестник на Европейския съюз
            
            
               L 318/12
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 111/2013
   от 14 юни 2013 година
   за изменение на приложение II (Технически наредби, стандарти, изпитвания и сертифициране) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
   като има предвид, че:
   
               (1)
            
            
               Директива 2009/43/ЕО на Европейския парламент и на Съвета от 6 май 2009 г. за опростяване на реда и условията за трансфер на продукти, свързани с отбраната, вътре в Общността (1) следва да бъде включена в Споразумението за ЕИП.
            
         
               (2)
            
            
               Директива 2010/80/ЕС на Комисията от 22 ноември 2010 г. за изменение на Директива 2009/43/ЕО на Европейския парламент и на Съвета по отношение на списъка на свързаните с отбраната продукти (2) следва да бъде включена в Споразумението за ЕИП.
            
         
               (3)
            
            
               Директива 2012/10/ЕС на Комисията от 22 март 2012 г. за изменение на Директива 2009/43/ЕО на Европейския парламент и на Съвета по отношение на списъка на свързаните с отбраната продукти (3) следва да бъде включена в Споразумението за ЕИП.
            
         
               (4)
            
            
               Препоръка 2011/24/ЕС на Комисията от 11 януари 2011 г. за сертифицирането на предприятията в областта на отбраната по член 9 от Директива 2009/43/ЕО на Европейския парламент и на Съвета за опростяване на реда и условията за трансфер на продукти, свързани с отбраната, вътре в Общността (4) следва да бъде включена в Споразумението за ЕИП.
            
         
               (5)
            
            
               Директива 2009/43/ЕО се отнася до лицензите за износ на свързани с отбраната продукти в трети страни. Включването на тази директива не засяга приложното поле на Споразумението за ЕИП за отношенията с трети държави.
            
         
               (6)
            
            
               Ето защо приложение II към Споразумението за ЕИП следва да бъде съответно изменено,
            
         ПРИЕ НАСТОЯЩОТО РЕШЕНИЕ:
   Член 1
   Глава XIX от приложение II към Споразумението за ЕИП се изменя, както следва:
   
               1.
            
            
               След точка 3п (Решение 2010/376/ЕС на Комисията) се вмъква следното:
               
                           „3р.
                        
                        
                           
                              32009 L 0043: Директива 2009/43/ЕО на Европейския парламент и на Съвета от 6 май 2009 г. за опростяване на реда и условията за трансфер на продукти, свързани с отбраната, вътре в Общността (ОВ L 146, 10.6.2009 г., стр. 1), изменена със:
                           
                                       —
                                    
                                    
                                       
                                          32010 L 0080: Директива 2010/80/ЕС на Комисията от 22 ноември 2010 г. (ОВ L 308, 24.11.2010 г., стр. 11),
                                    
                                 
                                       —
                                    
                                    
                                       
                                          32012 L 0010: Директива 2012/10/ЕС на Комисията от 22 март 2012 г. (ОВ L 85, 24.3.2012 г., стр. 3).
                                    
                                 Тази директива не се прилага по отношение на Лихтенщайн.
                           За целите на настоящото Споразумение разпоредбите на тази директива се тълкуват със следната адаптация:
                           Член 11 не се прилага.“
                        
                     
         
               2.
            
            
               В рубриката „АКТОВЕ, КОИТО СЕ ВЗЕМАТ ПРЕДВИД ОТ ДОГОВАРЯЩИТЕ СЕ СТРАНИ“ след точка 14 (Препоръка на Съвета от 8 юли 1996 г. (96/C 224/03) се създава следната точка:
               
                           „15.
                        
                        
                           
                              32011 H 0024: Препоръка на Комисията 2011/24/ЕС от 11 януари 2011 година за сертифицирането на предприятията в областта на отбраната по член 9 от Директива 2009/43/ЕО на Европейския парламент и на Съвета за опростяване на реда и условията за трансфер на продукти, свързани с отбраната, вътре в Общността (ОВ L 11, 15.1.2011 г., стр. 62).“
                        
                     
         Член 2
   Текстовете на директиви 2009/43/ЕО, 2010/80/ЕС и 2012/10/ЕС и на Препоръка 2011/24/ЕС на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 15 юни 2013 г., при условие че са внесени всички нотификации, предвидени в член 103, параграф 1 от Споразумението за ЕИП (5).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
   
      Съставено в Брюксел на 14 юни 2013 година.
      
         
            За Съвместния комитет на ЕИП
         
         
            Председател
         
         Gianluca GRIPPA
      
   
   
      (1)  ОВ L 146, 10.6.2009 г., стр. 1.
   
      (2)  ОВ L 308, 24.11.2010 г., стр. 11.
   
      (3)  ОВ L 85, 24.3.2012 г., стр. 3.
   
      (4)  ОВ L 11, 15.1.2011 г., стр. 62.
   
      (5)  Без отбелязани конституционни изисквания.